CELEX: C2005/217/60
Language: da
Date: 2005-09-03 00:00:00
Title: Sag C-294/05: Sag anlagt den 20. juli 2005 af Kommissionen for De Europæiske Fællesskaber mod Kongeriget Sverige

3.9.2005   
            
            
               DA
            
            
               Den Europæiske Unions Tidende
            
            
               C 217/31
            
         Sag anlagt den 20. juli 2005 af Kommissionen for De Europæiske Fællesskaber mod Kongeriget Sverige
   (Sag C-294/05)
   (2005/C 217/60)
   Processprog: svensk
   Ved De Europæiske Fællesskabers Domstol er der den 20. juli 2005 anlagt sag mod Kongeriget Sverige af Kommissionen for De Europæiske Fællesskaber ved Lena Ström van Lier og Günter Wilms, som befuldmægtigede, og med valgt adresse i Luxembourg.
   Kommissionen har nedlagt følgende påstande:
   
               1.
            
            
               Det fastslås, at Kongeriget Sverige har tilsidesat sine forpligtelser i henhold til artikel 2, 9, 10 og 11 i Rådets forordning (EØF, Euratom) nr. 1552/89 af 29. maj 1989 om gennemførelse af afgørelse 88/376/EØF, Euratom om ordningen for Fællesskabernes egne indtægter, i dens affattelse før den 31. maj 2000, og, for tiden derefter, som affattet ved Rådets forordning (EF, Euratom) nr. 1150/2000 af 22. maj 2000 om gennemførelse af afgørelse 94/728/EF, Euratom om ordningen for Fællesskabernes egne indtægter, idet det i perioden fra den 1. januar 1998 til den 31. december 2002 har undladt at opgøre og kreditere Fællesskabernes egne indtægter i forbindelse med import af krigsmateriel og varer til civil og militær brug, samt undladt at betale morarenter heraf.
            
         
               2.
            
            
               Kongeriget Sverige tilpligtes at betale sagens omkostninger.
            
         Søgsmålsgrunde og væsentligste argumenter:
   I perioden fra den 1. januar 1998 til den 31. december 2002 har Kongeriget Sverige undladt at opgøre og kreditere Fællesskabernes egne indtægter i forbindelse med import af krigsmateriel og varer til civil og militær brug, samt undladt at betale morarenter heraf. Den svenske regering har anført, at artikel 296, stk. 1, litra b), EF giver en medlemsstat ret til ensidigt at meddele toldfritagelse ved import af krigsmateriel og varer til blandet brug (civil og militær) af forsvarsøkonomiske grunde, for at beskytte militære hemmeligheder og for at overholde internationale aftaler om garanti for militær sikkerhed. Kommissionen har gjort gældende, at medlemsstaterne ikke kan påberåbe sig artikel 296, stk. 1, litra b), EF med henblik på at trække egne indtægter ud af Fællesskabets budget. Under alle omstændigheder påhviler det medlemsstaten at godtgøre, at fritagelsen for told på krigsmateriel og varer til blandet brug, og, følgelig, den manglende opgørelse og kreditering af egne indtægter, er nødvendig for at beskytte egne væsentlige sikkerhedsinteresser. Kommissionen finder ikke, at Kongeriget Sverige har løftet sin bevisbyrde.